Տերունի և տոն օրերին, երբ մատուցվում է Սբ. Պատարագ, Կանոնագլխից հետո կատարվում է մի «Պաշտոն», որ կազմված է շարականից, սաղմոսից, Ավետարանի ընթերցումից, երգից, փակման մաղթանքից, քարոզից և աղոթքից: Ըստ Մաղաքիա արք. Օրմանյանի՝ կարելի է առանձնացնել «Պաշտոն»-ի չորս տեսակ՝ ննջեցյալների, Խաչի, Մեծ պահքի շաբաթ օրերի, երբ Պատարագ պիտի մատուցվի, ինչպես նաև երբ երկու տերունի տոներ զուգադիպվում են: Այս դեպքում տերունիներից մեկի կարգը կատարվում է պաշտոնի փոխարեն: